
Бүгенге көндә милләтара һәм динара мөнәсәбәтләр темасы актуаль характерга ия булуын исәпкә алып, 2014 нче елда Татарстанда илкүләм ММЧ форумын уздыру планлаштырыла. Бу хакта бүген, "Татмедиа" Республика матбугат һәм гаммәви коммуникацияләр агентлыгында Татарстан Президенты Рөстәм Миңнеханов катнашында узучы йомгаклау коллегиясе утырышында төп доклад белән чыгыш ясаганда, агентлык җитәкчесе Ирек Миңнәхмәтов хәбәр итте. Коллегия утырышында шулай ук ТР Президенты Аппараты җитәкчесе Әсгать Сәфәров, ТР Премьер-министры урынбасары Юрий Камалтынов, ТР Дәүләт Советы Рәисе урынбасары, ТР Журналистлар берлеге рәисе Римма Ратникова катнаша.

Бүген Татарстан Республикасы Президенты Рөстәм Миңнеханов Санкт-Петербургта Континенталь хоккей лигасы даими чемпионатының СКА белән "Ак Барс" клублары арасындагы матчын карады. Шулай ук уенны Мәскәү өлкәсе губернаторы Андрей Воробьев, СКА хоккей клубы Директорлар советы рәисе – клуб президенты Геннадий Тимченко да карадылар.

Татарстан Республикасында 2014 елда авария хәлендәге торакны бетерү программасы буенча 529 торак йортның 3858 торак урынында яшәүче 9464 кешене күчерү күз алдында тотыла.

Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Чара гадәттәгечә республиканың барлык муниципаль районнары белән видеоконференцэлемтә режимында Татарстан Республикасы Президенты Рөстәм Миңнеханов тарафыннан уздырылды.

Киңәшмәдә Татарстан Республикасы Премьер-министры Илдар Халиков та катншаты.

Бүген Татарстан Республикасы Президенты Рөстәм Миңнеханов Рус православие чиркәвенең Татарстан митрополиясе вәкилләре белән очрашты.

Очрашу Татарстан митрополиясе һәм Казан епархиясе идарәсе бинасында (Казан, Карл Маркс урамы, 9/15) узды.

Татарстан Республикасының хокук саклау органнары җитәкчеләренең координацион киңәшмәсенең киңәйтелгән утырышын бүген Татарстан Республикасы Президенты Рөстәм Миңнеханов уздырды. Татарстан Республикасы прокуратурасында узган утырышта төп мәсьәлә законсыз уен бизнесына каршы көрәш буенча өстәмә чаралар булды. Чарада ТР Премьер-министры Илдар Халиков, республика башкарма органнарының, ТР Югары һәм Арбитраж суд, хокук саклау органнары вәкилләре, мниципаль берәмлекләр башлыклары һәм Казан, Чаллы, Әлмәт прокурорлары, ТР прокуратурасы Идарәсе һәм бүлекләре начальниклары катнашты.
Рәсми Татарстан